3.6.2018 so potekale kar devete državnozborske volitve v Sloveniji in kar tretje predčasne v zgodovini. Rezultati so naslednji (po preštetju 99,98% glasov):

Največje presenečenje teh volitev je gotovo SNS ter SAB. Ne Jelinčiču ne Bratuševki ni kazalo na preboj v parlament, vsaj spremljajoč javnomnenjske raziskave.

Vprašanje zakaj je uspelo SNS je gotovo lažji odgovoriti kot za SAB. Jelinčič je nacionalist, nagovarjal je ljudi z nacionalističnimi idejami, mogoče je celo dobil kak glas na račun sovraštva do sosedov Hrvatov. Poleg tega je na soočenju objektivno nastopal “dobro”. Nastopal je predvsem suveren in kot samostojen lik. Na prvi pogled ni bil videti povezan z nobenim. Verjetno je pripomogla preboj v parlament tudi njegova retorika, ki je zelo podobna Trumpovi v predvolilni tekmi.

Za SAB pa ne vem kaj se je zgodilo. Mogoče je dobila stranka dodatni zagon, ko so ji ena izmed javnomnenjskih raziskav pokazala preboj v parlament. Vendarle pa je po moji oceni pomagalo tudi to, da je vodja stranke ženska, saj je le-teh premalo na vrhu strank.

Če se preselimo na neparlamentarne stranke, vidimo predvsem velik neuspeh SLS ter mali uspeh Piratov. SLS je s primerjavi volitev 2014, kjer je dosegel 3,95%, sedaj dosegel slabih 2,63%. Medtem, ko so Pirati izboljšali svoj položaj od zadnjih volitev za približno 1%. Vprašanje zakaj SLS-u ni uspelo je enostavno. Marko Zidanšek, sedaj predsednik v odstopu, nastopal preveč “nacionalno” in hkrati bil, vsaj na videz, preveč povezan z relativnim zmagovalcem volitev SDS in Janezom Janšem. Hkrati pa je Zidanšek pozabil na svojo volilno telo, ljudje iz podeželja ter kmetje. Cilj za SLS je trenutno hitra menjava predsednika ter takojšna priprava na lokalne volitve. Če ne dobijo večine na teh volitvah, mislim da lahko govorimo o propadli stranki.

Za Pirate sem pa nekako presenečen in hkrati razočaran. Nimam tukaj kaj dosti za dodati, kot da verjamem da bojo prej ali slej se prebili v parlament.

Sedaj pa pojdimo na ostale stranke. SDS je zmagal z 25 sedeži, kar se mi zdi njihov standard, imajo zelo zvesto volilno telo, kateri jih ne pustijo na cedilu. Gospod Janša gotovo ni uspel mobilizirati sredinskega in neodločenega volilnega telesa. Iskreno to niti ni potreboval, saj je pravilno predvideval, da se bodo glasovi na levi-sredini razporedili in tako kljub stalnici prišel do zmage. Za njim so 4 levo-sredinske stranke: LMŠ, SD, SMC, Levica, ki so prejeli približno podobno glasov.

Za njimi je NSi ter Desus z 7 in 5 poslanskimi mesti. Desus je gotovo najbolj nastradal na teh volitvah. Izgubil je kar 5 poslanskih mest. Mislim, da je njim najbolj škodoval sam predsednik Erjavec. Saj je stranka že odkar se pomnim v koaliciji in ni primerno poskrbela za upokojence, kateri so zdaj dali zaušnico Erjavcu. Vprašanje, če bo Erjavec odstopil je težko. Vselej je zelo prepoznan obraz Desus.

Veliko se govori o “velikem” neuspehu SMC, ker je izgubil skoraj da 20 poslanskih mest. Vendar če pomislimo na Pozitivno Slovenijo, katera je bila nova stranka, zmagala na prvih volitvah, ter izpadla v drugi. Je ta trend novih strank prekinil SMC, ki je z mlado stranko še vedno v parlamentu. Če vprašate mene je SMC ena zmagovalk teh volitev in ne vidm razloga za odstop Cerarja.

Sedaj se obeta obdobje koalicijskih pogajanj o katerih bom pisal v naslednjem postu. Vendar če malo na hitro napovem, mislim da bodo kmalu še ene volitve.